open-index/open-wikipedia-markdown huggingface dataset:
Štefan Miklánek

**Štefan Miklánek** (* 21. február 1921, Dolné Srnie† 28. november 2014, Poprad) bol slovenský vojnový veterán.

## Život
Štefan Miklánek sa narodil 21. februára 1921 v Dolnom Srní v roľníckej rodine. Otec Juraj Miklánek (18811954) a matka Anna, rodená Hargašová (18911960). Mal 2 sestry a 2 bratov. Ľudovú školu navštevoval v rodisku. Jeho učiteľkou bola spisovateľka a prekladateľka Mária Rázusová-Martáková. Meštiansku školu navštevoval v Novom Meste nad Váhom. Po jej skončení krátku dobu pracoval na okresnom úrade v Novom Meste nad Váhom. V roku 1939 opustil svoju vlasť. Nelegálne prešiel hranicu do Maďarska a do Rumunska. Po demobilizácii v roku 1945 odišiel z vojska a zamestnal sa na letisku Praha – Ruzyně. Neskoršie pracoval aj na letiskách Karlove Vary, Ostrava, Bratislava a Poprad. Krátku dobu pracoval aj vo Vagónke Poprad. S manželkou Annou, jednou z prvých pilotiek v Československu, vychovali syna Štefana a dcéru Annu. Pocítili aj krutosť vtedajšieho politického režimu, kedy obaja prišli o zamestnanie. Aj napriek tomu popri zamestnaní vyštudoval strednú priemyselnú školu elektrotechnickú a štúdium anglického jazyka ukončil štátnou skúškou. V roku 2009 sa v Bratislave stretol s Alžbetou II. kráľovnou Spojeného kráľovstva Veľkej Británie a Slobodného Írska prítomní boli aj jej manžel Philip a princ Charles.

## Druhá svetová vojna
Po plavbe loďou z Konstance, cez Blízky východ a Stredozemné more dorazil do Marseille. Vo Francúzsku sa prihlásil k formujúcim sa československým jednotkám. Po absolvovaní vojenského výcviku temer 18-ročný odchádza na francúzsko-nemecký front. Po kapitulácii Francúzska sa 7. júna 1940 prepravil cez Gibraltár a Biskajský záliv do Liverpoolu v Spojenom kráľovstve. V mestečku Cholmondeley podstupuje výcvik v novotvoriacej sa československej vojenskej jednotke. Po ukončení výcviku bol zaradený na pozíciu rádiotelegrafistu a stal sa zástupcom veliteľa tanku typu Sherman M-4 aby sa v deň „D - 6. júna 1944“ vylodil na plážach Normandie. Bojoval v radoch americkej armády v bitke o francúzske Falaise, Dunkerque, a so svojou jednotkou sa zúčastnil aj na vytláčaní Nemcov z Belgicka. Počas bojov bol viackrát zranený. Koniec Druhej svetovej vojny ho zastihol v západných Čechách. Dosiahol hodnosť seržanta americkej armády.

## Vyznamenania
* Československá medaila za chrabrosť
* Rad čestnej légie, V. trieda – Rytier, udelené roku 2004
* Rytier Národného radu za zásluhy
* Medailu prezidenta Slovenskej republiky, udelená roku 2004.
* Nadporučík v zálohe Ozbrojených síl SR

## Referencie

## Externé odkazy
* https://nastrencin.sme.sk/c/5217266/podjavorina-ma-sedem-novych-osobnosti.html#ixzz4X54NiW8k
* http://www.mosr.sk/30384-sk/statny-tajomnik-milos-koterec-si-uctil-svetovy-den-vojnovych-veteranov-v-bratislave/?pg=7  
* http://poprad.dnes24.sk/stefan-miklanek-zazil-vylodenie-v-normandii-a-porozpraval-sa-aj-s-kralovnou-180235 

Kategória:Nositelia Radu čestnej légie
Kategória:Slovenské osobnosti druhej svetovej vojny
Kategória:Osobnosti z Dolného Srnia
Červený most

**Červený most** je železničný most v Bratislave, ktorý preklenul Mlynskú dolinu. Je rozoznateľný podľa zreteľného červeného náteru a bol vybudovaný v roku 1848 ako súčasť železničnej trate Gänserndorf – Marchegg – Bratislava a pôvodne bol jednokoľajový a postavený z červených tehál. Do súčasného stavu bol vybudovaný v roku 1948. Most preklenuje mestskú komunikáciu, chodník pre chodcov a cyklistov, potok Vydrica s priľahlým údolím toku.

## Dejiny
Je najväčším železničným mostom na najstaršej parostrojnej železnici na území Slovenska. Bol postavený v rokoch 1845 - 1848 ako jednokoľajový železničný most. Bol súčasťou výstavby Uhorskej centrálnej železnice z Gänserndorfu cez Marchegg do Bratislavy. Hlavným inžinierom mosta bol Jozef Bayer. 

Pozostával z deviatich polkruhových tehových klenieb výraznej červenej farby (odtiaľ pôvod názvu "Červený most"). Prvá klenba (z lamačskej strany) mala svetlosť 10,7 m a premosťovala cestu vedúcu k Železnej studničke. Zvyšných osem klenieb (so svetlosťou 15,85 m) preklenovalo údolie.

K zdvojkoľajneniu 215 m dlhého a 17 m vysokého, pôvodne tehlového mosta prišlo v roku 1881.

Ďalšia rozsiahlejšia rekonštrukcia mostu prebiehla pod dohľadom ČSD v roku 1935 a spočívala v sanácii muriva a zosilnení klenieb železo-betónovým plášťom. 

Ustupujúca nemecká armáda vyhodila most do vzduchu 4. apríla 1945. Z mostu sa zachovalo len torzo krajnej opory mostu zo strany blžšie k Bratislave a od 29. apríla 1986 je zaradená v zozname chránených technických pamiatok. 
Súbor:Červený most 07.jpg|Fragment piliera z roku 1848 (technická pamiatka)
Súbor:Červený most 1848.jpg|Fragment piliera z roku 1848 (technická pamiatka)
Súbor:Červený most 1848 b.jpg|Fragment piliera z roku 1848 (technická pamiatka)
Hneď po vojne obyvatelia Bratislavy (za pomoci Červenej armády) vybudovali v priebehu siedmich dní na mieste jednokoľajové provizórium z dreva.

Výstavba finálnej (dnešnej) podoby mosta sa uskutočnila v rokoch 1946 - 1948 a to na základe projektu Dr. Ing. Arpáda Tesára, pracovníka mostnej skupiny Riaditeľstva štátnych železníc v Bratislave. Mostné piliere sú postavené zo železo-betónu a sú obloženékamenným obkladom. Oceľovú mostnú konštrukciu vyrobila a na mieste zmontovala mostáreň Škodových závodov v Plzni. Má hmotnosť 1122 ton. Reflektujúc jeho pôvodné pomenovanie, bol novovybodovaný most natretý výraznou červenou farbou.

Pri Červenom moste sa nachádza železničná zastávka Bratislava-Železná studienka, ktorá je súčasťou železničnej trate Bratislava – Marchegg, po ktorej 20. augusta 1848 prišiel do Bratislavy prvý vlak z Viedne, ťahaný parnou lokomotívou. Trať umožnila napojenie Bratislavy na rozvíjajúci sa železničný systém v Európe.

## Dopravné spojenie

## Galéria

Súbor:Mlynská dolina červený most 02.jpg
Súbor:Červený most 05.jpg
Súbor:Červený most 06.jpg
Súbor:Červený most 04.jpg
Súbor:Mlynská dolina červený most 03.JPG
Súbor:Mlynská dolina červený most 04.JPG


## Referencie

## Pozri aj
* Technické pamiatky Mlynskej doliny

## Iné projekty

## Externé odkazy

* Podrobné informácie o Červenom moste

Kategória:Mosty v Bratislave
Kategória:Železničné mosty na Slovensku
LG Marquee

**LG Marquee LS855** je smartfón, ktorý vyrábala spoločnosť LG Electronics. Predstavený bol v septembri a uvedený v októbri 2011.

Obsahuje displej s uhlopriečkou 4,0 palcov s rozlíšením 480 x 800 bodov s bodovou hustotou 233 ppi a operačný systém Android 2.3. 

Poháňa ho procesor s frekvenciou 1,0 GHz, kapacita vnútorného úložiska je 4 GB, rozšíriteľná microSD kartou do 32 GB a pamäť RAM je 512 MB.

Primárna kamera má 5 MP, sekundárna 2 MP. Batéria je odnímateľná typu Li-Ion s kapacitou 1500 mAh.

## Referencie

## Zdroj
* gsmarena

Kategória:Mobilné telefóny LG
Matt Damon

**Matthew Paige „Matt“ Damon** (* 8. október 1970, Cambridge, Massachusetts, USA) je americký herec, filmový producent a scenárista. Podľa zoznamu magazínu *[[Forbes (magazín)|Forbes]]* je jedným z najlepšie zarábajúcich hercov všetkých čias. Damon obdržal množstvo ocenení, vrátane Academy Award, dvoch Zlatých glóbusov, troch nominácii na BAFTA a tiež šiestich na Emmy Awards.

## Filmografia

## Referencie
 

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Dabingoví herci USA
Kategória:Filmoví producenti USA
Kategória:Scenáristi USA
Kategória:Osobnosti USA anglického pôvodu
Kategória:Osobnosti USA fínskeho pôvodu
Kategória:Osobnosti USA švédskeho pôvodu
Kategória:Osobnosti USA škótskeho pôvodu
Kategória:Držitelia ceny Zlatý glóbus za najlepší mužský herecký výkon (komédia/muzikál)
Kategória:Držitelia Oscara za najlepší originálny scenár
Kategória:Držitelia ceny Zlatý glóbus za najlepší scenár
Kategória:Osobnosti z Cambridgea (Massachusetts)
Swan Song

**Swan Song** (slov. *Labutia pieseň*) môže byť:

* hudobné vydavateľstvo skupiny Led Zeppelin, pozri Swan Song Records
* album juhokórejskej skupiny Epik High z roku 2005, pozri Swan Songs (album, Epik High)
* album americkej skupiny Hollywood Undead z roku 2008, pozri Swan Songs (album, Hollywood Undead)

## Pozri aj
* Swansong
* Schwanengesang
* Labutia pieseň
Majstrovstvá Európy v krasokorčuľovaní 2018

**Majstrovstvá Európy v krasokorčuľovaní 2018** bude 110. ročník súťaže európskych krasokorčuliarov organizovaný Medzinárodnou korčuliarskou úniou (ISU). 

Súťaž sa bude konať v januári 2018 v ruskom hlavnom meste Moskva. Majstrovstvá budú prebiehať v štyroch kategóriách – muži, ženy, športové dvojice a tanečné páry.

## Externé odkazy
* Oficiálna stránka ISU 

Kategória:Krasokorčuľovanie v 2018
Kategória:Majstrovstvá Európy v krasokorčuľovaní
Krasokorčuľovanie
Kategória:2018 v Rusku
Jozef Serafín

**Jozef Serafín** (* 3. február 1922, Kamenná Poruba† 11. september 2006, Praha) bol slovenský vojnový veterán, účastník druhej svetovej vojny, príslušník zahraničného odboja.

## Život
### Mladosť
Jozef Serafín sa narodil 3. februára 1922 v Kamennej Porube v roľníckej rodine ako najstarší syn zo štyroch detí Michala a Márie, rodenej Pačutovej. Detstvo a mladosť prežil až do roku 1942 v rodisku, odkiaľ ako 20 ročný musel narukovať do slovenskej armády.

### Druhá svetová vojna
Spolu s ostatnými vojakmi bol na jar 1943 odvelený na front v Bielorusku. Odtiaľ jeho jednotku presunuli do Talianska kde prebehol k talianskym partizánom. Bojoval aj v Alžírsku. V Spojenom kráľovstve sa prihlásil do československej obrnenej brigády, ktorú roku 1944 nasadili do bojov pri francúzskom Dunkerque. Trvalo ešte necelý rok, kým vkročil do západných Čiech, kde preňho skončila vojna. Za vojnové zásluhy bol povýšený do hodnosti majora Českej armády. V roku 2004 mu bol udelený rad - Rytier čestnej légie Francúzskej republiky.

### Povojnové obdobie
Po vojne sa oženil s Martou, rodenou Márovou a spolu vychovali 5 detí. Pracoval v Litvínove v Čechách a po vojne zažil obdobie prenasledovania príslušníkov západného odboja a kresťanov zo strany komunistov. V tom období prejavil veľkú mravnú silu a osobnú statočnosť, keď nie raz poskytol útočisko a azyl internovanému biskupovi Dr. Vasiľovi Hopkovi. Jozef Serafín zomrel 11. september 2006 v Prahe, kde je aj pochovaný.

## Vyznamenania
* Rad Čestnej légie, V. trieda – Rytier, udelené roku 2004
* Obec Kamenná Poruba mu roku 2006 udelila čestné občianstvo

## Referencie

## Externé odkazy
* Řády rytířů Čestné legie pro české veterány - army.cz
* Pocta mjr. Jozefovi Serafínovi - Matica slovenská

Kategória:Nositelia Radu čestnej légie
Kategória:Slovenské osobnosti druhej svetovej vojny
Kategória:Osobnosti z Kamennej Poruby (okres Vranov nad Topľou)
TFT

**TFT** môže byť:
* v elektronike názov technológie, ktorá je súčasťou displejov, pozri Thin-film transistor
** typ displeja, pozri Thin-film-transistor liquid-crystal display (TFT LCD)
** AMOLED
* americká politická právnická organizácia, pozri Texans for Truth
Semilasso

náhľad|Podoba Semilassa v októbri 2016
**Semilasso** je kultúrne centrum v brnianskej štvrti Královo Pole, v ulici Palackého (čo. 126), na križovatke s ulicou Kosmova.

## História
náhľad|Semilasso po roku 1900
Pri cisárskej ceste vedúcej z Brna v smere na Svitavy, na okraji osady Ugartov, súčasti blízkeho Kráľova Pole, vznikol v prvej polovici 19. storočia zájazdový Morgensternův hostinec, ktorý patril k panstvu Schaffgotsch. V 30. rokoch 19. storočia sa tu, na pozvanie majiteľa panstva, na dlhší čas ubytoval knieža Hermann von Pückler-Muskau, okrem iného cestovateľ a spisovateľ, ktorý začal používať pseudonym Tulolasso (t. j. *úplne vyčerpaný* – z motta , t. j. *všetko sa rozbíja, všetko prechádza, všetko unavuje*) a po čase Semilasso (t. j. *spolovice oddýchnutý*). Zároveň tu v roku 1836 dokončil svoj cestopis *Semilasso in Afrika* s fiktívnym hrdinom Semilassom, ktorý bol dobovým čitateľským hitom. Aj sám knieža von Pückler-Muskau sa stal miestnou populárnou postavou a dovolil pomenovať hostinec podľa neho: U Semilassa.

náhľad|Pôvodný hostinec Semilasso na pohľadnici z roku 1899
Hostinec sa stal kultúrnym centrom Královho Pole, kde sa v zdobenom sále organizovali miestne spoločenské akcie. V roku 1869 bola u Semilassa ukončená trať brnianskej konskej električky a na jeho dvore vznikla jedna z troch vozovieň, využívaná však iba za éry konskej električky. Roku 1900 bola trať z Brna elektrifikovaná. V blízkosti hostinca bol na prelome 19. a 20. storočia vybudovaný kultúrny dom v štýle historizujúcej eklektickej architektúry, ktorý prevzal meno Semilasso. Nová budova disponovala veľkou sálou, reštauráciou i záhradou. Od roku 1904 bol známy ako Robotnícky dom, lebo ho mal v prenájme Královopolský robotnícky spolok. Po druhej svetovej vojne ho pre kultúrne potreby využívala Královopolská strojírna a následne ho spravovalo Obvodné kultúrne a vzdelávacie stredisko Brno V. V priebehu druhej polovice 20. storočia bol kultúrny dom rôzne prestavovaný, napr. v 80. rokoch vznikla necitlivá dvorná dostavba, takže z pôvodnej budovy nakoniec fakticky ostal iba uličný obvodový múr s fasádou.

Roku 1999 bola na budove Semilasso odhalená pamätná tabuľa Karlovi Högerovi, ktorý tu herecky začínal. Z dôvodu neutešeného stavu objektu bola v rokoch 2002 – 2003 vykonaná celková rekonštrukcia podľa projektu ateliéru RAW. Reštauráciu a spoločenskú sálu s predsálim, balkónom a záhradou doplnila nárožná dvojpodlažná kaviareň so sklenenou vežou, ktorá sa stala novou dominantou stavby. Budova je v majetku mesta Brna, samotnú prevádzku kultúrneho centra zaisťuje od roku 2004 súkromná spoločnosť Glanc.

Nevyužívaná budova pôvodného hostinca v susedstve kultúrneho centra (na nároží ulíc Palackého a Metodějovej), ktorá sama pochádzala z druhej polovice 18. storočia, bola zbúraná na jar 2006. Na jej mieste bol v rokoch 2007 – 2009 postavený bytový dom Nové Semilasso.

## Referencie

## Iné projekty

## Externé odkazy
* Oficiálne stránky

## Zdroj

Kategória:Brno-Královo Pole
Kategória:Kultúra v Brne
Kategória:Stavby v Brne
LG Thrive

**LG Thrive P506** je androidový smartfón, ktorý vyrábala spoločnosť LG Electronics. Predstavený a uvedený bol v apríli 2011.

Obsahuje TFT kapacitný dotykový displej s rozlíšením 320 x 480 bodov s bodovou hustotou 180 ppi a operačný systém Android 2.2.

Používa systém na čipe Qualcomm MSM7227 Snapdragon S1 s procesorom 600 MHz ARM 11 a grafickým procesorom Adreno 200. Kapacita vnútorného úložiska je 160 MB, rozšíriteľná microSD kartou do 32 GB, pričom 2 GB karta je súčasťou dodávky. 

Primárna kamera má rozlíšenie 3,15 MP, sekundárna kamera chýba. Batéria je odnímateľná typu Li-Ion s kapacitou 1500 mAh.

## Referencie

## Zdroj
* gsmarena

Kategória:Mobilné telefóny LG
Karlov (prírodná rezervácia)

**Karlov** je prírodná rezervácia ev. č. 162 neďaleko obce Šanov v okrese Znojmo v nadmorskej výške 195 - 213 metrov. Oblasť spravuje Krajský úrad Juhomoravského kraja.

## Ochrana
Predmetom ochrany je zmiešaný porast v revíri *Horní Hoja*.

## Referencie


## Pozri aj
* Zoznam chránených území v okrese Znojmo

## Externé odkazy
* Výnos ministerstva školstva a národnej osvety o ochrane prírodných pamiatok
* Stránka na BioLib.cz

## Zdroj

Kategória:Chránené územia v okrese Znojmo
Kategória:Územia európskeho významu v Česku
Kategória:Lesy v Česku
Kategória:Dyjsko-svratecký úval
Kategória:Šanov (okres Znojmo)
Kategória:Povodie Jevišovky
Anténor z Atén

[náhľad|Kora (681) z aténskej Akropoly, dielo Anténora a jeho otca Eumara, Múzeum Akropoly, [Atény]]
**Anténor** alebo **Anténór** () bol grécky sochár z prelomu 6. a 5. storočia pred Kr.
 
Anténor bol aténsky sochár, činný približne v rokoch 530 až 500 pred Kr. Vytvoril slávne bronzové súsošie *Harmodia a Aristogeitóna* (známe pod menom *Tyranobijci*, ktorí v roku 514 pred Kr. zavraždili aténskeho tyrana Hipparcha). Toto dielo po páde Atén v roku 480 pred Kr. odviezli Peržania, ale už okolo roku 477 pred Kr. bolo nahradené novým súsoším od sochárov Kritia a Nésióta, ktoré v druhom storočí obdivoval aj grécky cestovateľ Pausanias. Anténorovo pôvodne dielo je stratené, nepoznáme jeho podobu (bolo zrejme vytvorené ešte v archaickom štýle). Anténor sa pravdepodobne zaslúžil aj o výzdobu východného štítu Apolónovho chrámu v Delfách.

Z jeho diel sa zachovala socha Kory (681) z aténskej Akropoly. Na podstavci mala nápis, ktorý hlásal, že jej tvorcami boli sochár Anténor a jeho otec Eumaros, slávny maliar (v tom období boli totiž všetky grécke sochy polychrómované). Socha je ženským ekvivalentom kúra, pochádza z obdobia okolo roku 520 pred Kr. a predstavuje ešte typický štýl gréckeho archaického sochárstva. Majestátne pôsobiaca, vyše dvoch metrov vysoká socha je dôkazom architektonického chápania ľudskej postavy, čo zdôrazňuje aj meravosť drapérie a prísna frontálnosť.
 
Na aténskej Akropole sa našlo vyše sedemdesiat archaických sôch týchto dievčat (kor). Vytvorili ich v 6. storočí pred Kr., sú väčšinou v rúchu s krásnymi záhybmi a s kvetom alebo obetnou nádobou v ruke, a zdá sa, akoby boli pripravené tancovať na počesť niektorej z bohýň. Všetky oživuje záhadný „*archaický úsmev*“.

## Referencie a bibliografia

 
## Iné projekty

 

Kategória:Sochári starovekého Grécka
In Through the Out Door

***In Through the Out Door*** je ôsmy štúdiový album anglickej rockovej skupiny Led Zeppelin. Je zároveň posledným, na ktorý použili nový hudobný materiál. Bol nahrávaný v decembri roku 1978, počas troch týždňov v Polar Studios, v Štokholme, t.j. v štúdiách, ktoré vlastnila skupina ABBA. Album vydalo vydavateľstvo Swan Song Records dňa 15. augusta 1979. *In Through the Out Door* bol ôsmy a posledný album kapely, ktorý sa v USA dostal na vrchol rebríčka a posledný, ktorý skupina vydala pred smrťou ich bubeníka, Johna Bonhama.

Album je odrazom problematického obdobia, ktoré mala skupina pred a počas jeho nahrávania. Spevák skupiny, Robert Plant, a jeho manželka prežili vážnu dopravnú nehodu a ich syn Karac Plant zomrel po chorobe žalúdka. Aj napriek všetkému bol album komerčne úspešný hlavne v USA, kde sa dostal hneď v druhom týždni po vydaní na vrchol rebríčku *[[Billboard]]u*.

## Zoznam skladieb
;Strana 1
# „In the Evening“(John Paul Jones, Jimmy Page, Robert Plant)6:53
# „South Bound Saurez“(Jones, Plant)4:13
# „Fool in the Rain“(Jones, Page, Plant)6:10
# „Hot Dog“(Page, Plant)3:18
;Strana 2
# „Carouselambra“(Jones, Page, Plant)10:34
# „All My Love“(Jones, Plant)5:53
# „I'm Gonna Crawl“(Jones, Page, Plant)5:29
Bonusy na edícii Deluxe
# „In the Evening“ (Rough mix)(Jones, Page, Plant)6:54
# „Southbound Piano“ („South Bound Saurez“) (Rough mix)(Jones, Plant)4:14
# „Fool in the Rain“ (Rough mix)(Jones, Page, Plant)6:13
# „Hot Dog“ (Rough mix)(Page, Plant)3:17
# „The Epic“ („Carouselambra“) (Rough mix)(Jones, Page, Plant)10:48
# „The Hook“ („All My Love“) (Rough mix)(Jones, Plant)	5:52
# „Blot“ („I'm Gonna Crawl“) (Rough mix)(Jones, Page, Plant)5:31

## Nahrávanie albumu
*Jimmy Pageakustická gitara, elektrická gitara, gizmotron, producent
*Robert Plantspev, vokály
*John Paul Jonesbasová gitara, mandolína, klávesové nástroje, syntetizátor, klavír
*John Bonhambicie
*Barry Diamentmastering (na CD z roku 1988)
*Peter Grantvýkonný producent
*Hipgnosisdizajn
*Leif Maseszvukový inžinier
*George Marinomastering, mixovanie
*Jeff Ocheltreetechnik bicích nástrojov pre Johna Bonhama
*Lennart Östlundtechnický asistent

## Referencie

*

Kategória:Hudobné albumy z 1979
Kategória:Albumy Led Zeppelin
Q (časopis)

***Q*** je časopis o populárnej hudbe, ktorý je ako mesačník vydávaný v Spojenom kráľovstve.

Jeho zakladatelia Mark Ellen a David Hepworth boli zdesení stavom vtedajšej hudobnej tlače, o ktorej si mysleli, že ignoruje generáciu starších ľudí, ktorí nakupujú CD - v tej dobe stále novú technológiu. *Q* sa od ostatnej hudobnej tlače líšil tým, že bol mesačník s vysokou úrovňou fotografie a tlače. Pôvodne sa mal časopis nazývať „*Cue*“, no názov bol zmenený, aby nebol omylom pokladaný za časopis o snookri. Ďalší dôvod, uvedený v dvestom vydaní bol, že jednopísmenný názov bude na novinových stánkoch lepšie viditeľný. V januári 2008 predala EMAP magazín *Q* spoločnosti Bauer Media Group.

## Kritika
Niektorí kritici a čitatelia sa domnievajú, že časopis stratil svoju britkosť a teraz hrá na istotu čo sa týka tém článkov a zameriava sa viac na obľúbenosť kapiel ako na ich hudbu. Zlomovým bodom je päťhviezdičkové hodnotenie albumu Oasis *[[Be Here Now]]* (1997), ktorý bol vo všeobecnosti veľmi kritizovaný a následne samotným skladateľom Oasis, Noelom Gallagherom, zavrhnutý.

## Referencie

* 

## Externé odkazy
* Oficiálne stránky ''Q'' 
* Zoznam časopisov ''Q'' 

Kategória:Hudobné časopisy
Kategória:Časopisy v Spojenom kráľovstve
LG Spectrum

**LG Spectrum VS920** je androidový smartfón, ktorý vyrábala spoločnosť LG Electronics. Predstavili a uviedli ho v januári 2012.

Obsahuje IPS LCD kapacitný dotykový displej s uhlopriečkou 4,5 palcov s rozlíšením 720 x 1280 bodov s bodovou hustotou 326 ppi a operačný systém Android 2.3.

Používa systém na čipe Qualcomm MSM8660 Snapdragon S3 s procesorom Dual-core 1,5 GHz Scorpion a grafický procesor Adreno 220. Kapacita vnútorného úložiska je 4 GB, rozšíriteľná microSD kartou do 32 GB, pričom 16 GB karta je súčasťou dodávky a pamäť RAM je 1 GB. 

Primárna kamera má rozlíšenie 8 MP, sekundárna 1,3 MP. Batéria je odnímateľná typu Li-Ion s kapacitou 1830 mAh.

## Referencie

## Zdroj
* gsmarena

Kategória:Mobilné telefóny LG
Na Kocourkách

**Na Kocourkách** je prírodná rezervácia ev. č. 261 neďaleko obce Dobelice v okrese Znojmo v nadmorskej výške 305 - 319 metrov. Oblasť spravuje AOPK ČR.

## Ochrana
Predmetom ochrany sú teplomilné rastlinné spoločenstvá so zastúpením radu vzácnych a ohrozených druhov rastlín a živočíchov. Z rastlín sa tu vyskytujú napr. kosatec piesočný, poniklec veľkokvetý a lúčny, divozel tmavočervený, iskerník ilýrsky, zlatovlások obyčajný, zo živočíchov modlivka zelená, jašterica krátkohlavá, penica jarabá. Na králičie nory je viazaný vzácny skarabeusovitý chrobák *[[Trox eversmanni]]* alebo bystruška *[[Pristonychus terricola]]*.

## Galéria

File:Na Kocourkách (025).jpg|Skalný výstup
File:Na Kocourkách (001).jpg|Tabuľa
File:Na Kocourkách (003).jpg|Step
File:Na Kocourkách (010).jpg|Kozy vo výbehu
File:Na Kocourkách (018).jpg|Tráva
File:Na Kocourkách (024).jpg|Zaschnutý trávník
file:Na Kocourkách (020).jpg|Nora
File:Na Kocourkách, kozy.ogv|Kozy vo výbehu


## Referencie


## Pozri aj
* Zoznam chránených území v okrese Znojmo

## Iné projekty

## Externé odkazy
* Výnos ministerstva školstva, vied a umení o zriadení prírodnej rezervácie
* Stránka na BioLib.cz
* Plán starostlivosti o prírodnú rezerváciu Na Kocourkách na obdobie 2010-2019 (.pdf)

## Zdroj

Kategória:Chránené územia v okrese Znojmo
Kategória:Územia európskeho významu v Česku
LG Intuition

**LG Intuition VS950** je androidový smartfón, ktorý vyrábala spoločnosť LG Electronics. Predstavený a uvedený bol v septembri 2012.

Obsahuje IPS LCD kapacitný dotykový displej s uhlopriečkou 5,0 palcov s rozlíšením 768 x 1024 bodov s bodovou hustotou 256 ppi a operačný systém Android 4.0.4.

Poháňa ho procesor Dual-core 1,5 GHz. Kapacita vnútorného úložiska je 32 GB a pamäť RAM je 1 GB. 

Primárna kamera má rozlíšenie 8 MP, sekundárna 1,3 MP. Batéria je odnímateľná typu Li-Po s kapacitou 2080 mAh.

## Referencie

## Zdroj
* gsmarena

Kategória:Mobilné telefóny LG
LG Connect 4G

**LG Connect 4G MS840** je androidový smartfón, ktorý vyrábala spoločnosť LG Electronics. Predstavený bol v januári a uvedený vo februári 2012.

Obsahuje TFT LCD kapacitný dotykový displej s uhlopriečkou 4,0 palcov s rozlíšením 480 x 800 bodov s bodovou hustotou 242 ppi a operačný systém Android 2.3.5.

Poháňa ho čipset Qualcomm MSM8660 Snapdragon S3 s procesorom Dual-core 1,2 GHz Scorpion a grafický procesor Adreno 220. Kapacita vnútorného úložiska je 4 GB, rozšíriteľná microSD kartou do 32 GB, pričom 2 GB karta je súčasťou balenia a pamäť RAM je 1 GB. 

Primárna kamera má rozlíšenie 5 MP, sekundárna rozlíšenie VGA. Batéria je odnímateľná typu Li-Ion s kapacitou 1540 mAh.

## Referencie

## Zdroj
* gsmarena

Kategória:Mobilné telefóny LG
LG Optimus Elite

**LG Optimus Elite LS696** je androidový smartfón, ktorý vyrábala spoločnosť LG Electronics. Predstavený a uvedený bol v máji 2012.

Obsahuje TFT LCD kapacitný dotykový displej s uhlopriečkou 3,5 palcov s rozlíšením 320 x 480 bodov s bodovou hustotou 165 ppi a operačný systém Android 2.3.7.

Poháňa ho čipset Qualcomm MSM8655 Snapdragon S2 s procesorom 800 MHz a grafický procesor Adreno 205. Kapacita vnútorného úložiska je 4 GB, rozšíriteľná microSD kartou do 32 GB a pamäť RAM je 512 MB. 

Primárna kamera má rozlíšenie 5 MP, sekundárna kamera chýba. Batéria je odnímateľná typu Li-Ion s kapacitou 1520 mAh.

## Referencie

## Zdroj
* gsmarena

Kategória:Mobilné telefóny LG
A.S. Ekpedeftirion Duka

**A.S. Ekpedeftirion Duka** () môže byť:

* grécky mužský hádzanársky klub z Marousi, pozri A.S. Ekpedeftirion Duka (hádzaná)
* grécky mužský basketbalový klub z Marousi, pozri A.S. Ekpedeftirion Duka (basketbal)
Taissa Farmigová

**Taissa Farmigová** (* 17. august, 1994, Clifton, New Jersey,Spojené štáty) je americká herečka ukrajinskej národnosti. Prvýkrát si zahrala vo filme Higher Ground (2011) aj so svojou sestrou, Verou Farmiga. Zažiarila v seriáli American Horror Story a americkom horrore na základe skutočných udalostí *Mníška* (2018). 

## Životopis
Taissa sa narodila v auguste 1994 v New Jersey. Je najmladšia zo siedmych detí a jej rodičia sú ukrajinského pôvodu. Jej sestrou je herečka Vera Farmiga, ktorá Taissu prehovorila na to, stať sa herečkou, pretože v nej videla talent. Obsadila ju do filmu *Higher Ground*, ktorý režírovala sama Vera. Objavuje sa aj v seriáli American Horror Story.  V roku 2018 stvárnila postavu sestry Irene v mysterióznom americkom horore *Mníška*.

## Externé odkazy
*Taissa Farmiga na Česko-slovenskej filmovej databáze.
*Taissa Farmiga na Internet Movie Database **(po anglicky).**

## Zdroj

Kategória:Filmové herečky USA
Kategória:Televízne herečky USA
Kategória:Súrodenci v herectve
Kategória:Osobnosti USA ukrajinského pôvodu
Kategória:Osobnosti z New Jersey
Absolution

**Absolution** môže byť:

* po slovensky: absolúcia
* hudobný album anglickej skupiny Muse, pozri Absolution (album)
* britský film z roku 1978, pozri Absolution (film, 1978)

## Pozri aj
* Absolution Tour – koncertný video album anglickej skupiny Muse
Ahronomične

**Ahronomične** môže byť:

* dedina na Ukrajine v Vinnyckej oblasti, pozri Ahronomične (Vinnycký rajón)
* dedina na Ukrajine v Doneckej oblasti, pozri Ahronomične (Amvrosijivský rajón)
Anenské údolí

**Anenské údolí** môže byť:

* prírodná pamiatka na území Harrachova v okrese Semily, pozri Anenské údolí (prírodná pamiatka)
* prírodná rezervácia v okrese Chrudim, pozri Anenské údolí (prírodná rezervácia)
Katarzia (pesničkárka)

**Katarzia**, vlastným menom **Katarína Kubošiová** (* 9. február 1989, Nitra) je slovenská speváčka, textárka a hudobná producentka.

Vyštudovala filmovú scenáristiku a dramaturgiu na Filmovej a televíznej fakulte VŠMU v Bratislave. Prvú pesničku, „Home“, zložila v šestnástich rokoch v USA, keď rok študovala v Tulse. Prvý koncert s repertoárom vlastných piesní odohrala v roku 2012 v bratislavskom klube Nu Spirit. Pre Slovenské národné divadlo vytvorila texty a hudbu k predstaveniu *Antigona* spolu s Jonatánom Pastirčákom. 
Pracuje ako textárka, speváčka a hudobná skladateľka. V roku 2018 sa zúčastnila prestížnej Red Bull Music Academy v Berlíne ako jedna z 30 mladých producentov vybraných spomedzi 5000 prihlášok z celého sveta.

Od roku 2015 žije v Prahe a hrá s elektronickými producentmi Jonatánom Pastirčákom, Oliverom Torrom alebo Aid Kidom.

## Diskografia
* 2013: *[[Generácia Y (album)|Generácia Y]]*, Slnko records
* 2016: *[[Agnostika (album)|Agnostika]]*, Slnko records
* 2018: *[[Antigona (album)|Antigona]]*, Slnko records
* 2020: *[[Celibát (album)|Celibát]]*, Slnko records
* 2021: *[[N5 (album)|N5]]*, Slnko records
* 2023: *[[Šťastné dieťa]]*, Slnko records

Na album coverov Davida Kollera *[[David Koller & Friends]]* (2016) producentsky prerobila pieseň „Záchranár“.

## Ocenenia
* 2018: Cena Tatra Banky v kategórii Mladý tvorca za texty a hudbu v spolupráci s Jonatánom Pastirčákom k predstaveniu Sofoklovej Antigony, Slovenské národné divadlo, réžia Ondrej Spišák
* 2018: Radio Head Awards za rok 2017 v kategórii „Singel roka“ za pieseň *Kde sa slzy berú* k filmu Piata loď 
* 2018: Dosky za rok 2018 v katégórii „Najlepšia scénická hudba sezóny“ za texty a hudbu v spolupráci s Jonatánom Pastirčákom k predstaveniu Sofoklovej Antigony, Slovenské národné divadlo, réžia Ondrej Spišák

## Referencie

## Iné projekty

## Externé odkazy
* Albumy a videá na webe Slnko records
* Autorské články v denníku SME
* Pesničkárka Katarzia: Psychodepky si radšej skryte do záchodovej misy – rozhovor v denníku SME (2013)

## Zdroj

Kategória:Katarzia (pesničkárka)
Kategória:Slovenské folkové speváčky
Kategória:Slovenské popové speváčky
Kategória:Slovenskí folkoví gitaristi
Kategória:Slovenskí popoví gitaristi
Kategória:Slovenskí speváci-skladatelia
Kategória:Slovenskí huslisti
Kategória:Slovenskí flautisti
Kategória:Gitaristky
Kategória:Laureáti Radio Head Awards
Kategória:Absolventi Vysokej školy múzických umení
Kategória:Osobnosti z Nitry
Bludovice

**Bludovice** môžu byť:
* časť mesta Havířov v okrese Karviná, pozri Bludovice (Havířov)
* časť mesta Nový Jičín v okrese Nový Jičín, pozri Bludovice (Nový Jičín)

## Pozri aj
* Horní Bludovice
* Prostřední Bludovice
Slovenská otčina

***Slovenská otčina*** bol časopis, ktorý vychádzal na Slovensku v 20. rokoch 20. storočia.

Časopis vychádzal v Žiline mesačne dva razy.

## Časopis a jeho podnázvy
* Časopis všeodborového sdruženia: Odboru kresťanských maloroľníkov a domkárov (otčin) sorganizovanných v Slov. ľudovej strane
* od apríla 1923: Orgán "Slovenskej Otčiny" sväzu kresťanských maloroľníkov, domkárova apoľnohospodárskych robotníkov slovenských
* februára 1924: Časopis organizácie "Slovenskej Otčiny" v rámci : Národnej kresťansko-sedliackej strany
* od apríla 1924: bez podtitulu

## Redaktor a vydavateľ
* hlavný redaktor: Jozef Vrabec
* zodpovedný redaktor: Koloman Gregorka, potom Alojz Vrabec, Emil Strelec
* majiteľ a vydavateľ: Všeodborové sdruženie slov. kresť. robotníctva v  Žiline, potom "Slovenské Noviny"
* tlač: L. Biel, Žilina, potom Kníhtlačiareň Ján Spriska, Žilina

## Periodicita
* 1922 - roč. I. - 7 čísiel - po 4 s.
* 1923 - roč. II. - 19 č. - po 4 s.
* 1924 - roč. III. - 47 č. - po 4 s.
* 1925 - roč. IV. - 51 č. - po 4 s.
* 1926 - roč. V. - 21 č. - po 4 s. - vychádzal do 27. novembra 1926

## Časopis v elektronickej podobe
* ''Slovenská otčina'' - dostupné v Digitálnej knižnici UKB 

## Zdroj
* SLOVENSKÁ OTČINA. In: *Bibliografia slovenských a inorečových novín a časopisov z rokov 1919 - 1938*. Zost. Kipsová et al. Martin : Matica slovenská, 1968. 1074 s.

Kategória:Týždenníky na Slovensku
Adaios

**Adaios**  (, ) môže byť:

* grécky epický básnik v 4. stor. pred Kr., pozri Adaios (básnik)
* starogrécky maliar, pozri Adaios (maliar)
* stratég macedónskeho kráľa Filipa II., pozri Adaios Alektryón
* grécky spisovateľ v 3. stor. pred Kr., pozri Adaios z Mytilény
Roľnícke hlasy

***Roľnícke hlasy*** bol týždenník, ktorý vychádzal na Slovensku v 20-ych rokoch 20. storočia.

Noviny vychádzali v Trnave, potom v Bratislave raz týždenne. Noviny mali prílohu *Praktický hospodár*.

## Redaktor a vydavateľ
* zodpovedný redaktor: Ján Vanák, potom, Jozef Jamnický, Štefan Gazda, Ján Hanák, Emil Strelec, A. Vosátko, Pavel Fojtík, Štefan Ebringer
* hlavný spolupracovník: Vinco Široký
* majiteľ a vydavateľ: Sdruženie kresťanský maloroľníkov, potom Družstvo Roľníckych Hlasov, Roľnícke vydavateľské družstvo, Vydavateľské družstvo, Družstvo Trnavských Hlasov, ...
* tlač: Lev, Trnava, Adolf Horovitz, Trnava, Kníhtlačiareň Fr. Urbánka a spol., Trnava ...

## Týždenník a jeho podnázvy
* Politický a hospodársky týždenník. Orgán sdruženie kresťanských maloroľníkov
* od sept. 1921 Politický a hospodársky týždenník. Orgán kresťanských maloroľníkov
* od jan. 1922 Politický, hospodársky a poučný týždenník slovenské roľníckeho ľudu
* od mar. 1922 Politický, hospodársky a poučný týždenník sloven. maloroľníckeho ľudu
* od sept. 1922 Politický, hospodársky a poučný týždenník
* od mája 1923 Politický týždenník venovaný záujmom slov. kresť. roľníctva
* od 2. dec. 1923 Politický týždenník venovaný záujmom slovenských kresťanských roľníkov a maloroľníkov
* od 16. dec. 1923 Orgán Sdruženia kresťanských roľníkov a maloroľníkov
* od júna 1924 Ústredný orgán Slovenskej Roľníckej Strany
* od nov. 1925 bez podtitulu
* od mája 1926 Orgán Národnej Roľníckej Jednoty
* od nov. 1926 Ústredný orgán Národnej Roľníckej jednoty
* od jan. 1928 Neodvislý politický a spoločenský týždenník
* od jan. 1929 Neodvislý politický, hospodársky a spoločenský časopis

## Periodicita
Týždenník predtým vychádzal pod názvom Katolícke hlasy. 
* 1921 - roč. II. (I.) - 50 čísiel - po 1-4 s.
* 1922 - roč. III. - 52 č. - po 4 s.
* 1923 - roč. IV. - 52 č.  po 4 s.
* 1924 - roč. V. - 50 č. - po 4-6 s.
* 1925 - roč. VI. - 52 č. - po 1-6 s.
* 1926 - roč. VII. - 52 č. - po 4-6 s.
* 1927 - roč. VIII. - 52 č. - po 2-6 s.
* 1928 - roč. IX. - 50 č. - po 4-8 s.
* 1929 - roč. X. - 8 č. - 4-12 s. - vychádzal do augusta 1929

## Noviny v elektronickej podobe
* ''Roľnícke hlasy'' - dostupné v Digitálnej knižnici UKB

## Zdroj
* ROĽNÍCKE HLASY. In: *Bibliografia slovenských a inorečových novín a časopisov z rokov 1919 - 1938*. Zost. Kipsová et al. Martin : Matica slovenská, 1968. 1074 s.

Kategória:Týždenníky na Slovensku
Kategória:Poľnohospodárstvo na Slovensku
Viera Štupáková

PhDr. **Viera Štupáková** (* 27. september 1952, Kežmarok) je slovenská pedagogička, diplomatka, aktívna najmä v oblasti slovenskej diplomacie.

## Profesionálna činnosť
* 1978 – 1986 Univerzita Komenského – Studia Academica Slovaca, lektorka slovenčiny
* 1978 – 1981 Univerzita Bukurešť, lektorka slovenského jazyka a literatúry
* 1983 – 1987 Jazyková škola a Gymnázium Poprad, stredoškolská profesorka
* 1992 Expo Sevilla, Španielsko, Slovenská reštaurácia hotela Kyjev, tlmočníčka, asistentka riaditeľa
* 1987 - 1990 Federálne ministerstvo zahraničných vecí
* 1987 - 1990 Federálne ministerstvo zahraničného obchodu Praha, Veľvyslanectvo Česko-Slovenskej republiky v Rumunsku, Obchodné oddelenie, tlmočníčka, protokolistka
* 1996 - dnes Ministerstvo zahraničných vecí
* 1996 - 1997 Ministerstvo zahraničných vecí Slovenskej republiky, Diplomatický protokol, vedúca tlmočnícko-prekladateľského oddelenia, Bratislava
* 1997 – 2001 Veľvyslanectvo Slovenskej republiky vo Francúzsku, 3. tajomníčka
* 2001 – 2003 Ministerstvo zahraničných vecí Slovenskej republiky, zástupkyňa riaditeľa teritoriálneho odboru pre Západnú Európu a Severnú Ameriku, 2. tajomníčka
* 2004 Veľvyslanectvo Slovenskej republiky v Rumunsku, zástupkyňa vedúceho zastupiteľského úradu, 1. tajomníčka
* 2005 – 2010 Veľvyslankyňa Slovenskej republiky vo Fínsku (3. februára 200531. marca 2010). Jej predchodcom bol Emil Kuchár a nástupcom Juraj Podhorský.
* riaditeľka Diplomatickej akadémie a odboru OSN MZVaEZ.
Na začiatku profesionálnej kariéry pôsobila na popradskom gymnáziu a na jazykovej škole kde učila slovenčinu, francúzštinu a španielčinu.

## Vzdelanie
* 1971 - 1976 Univerzita Komenského Bratislava, Filozofická fakulta, slovenčina – francúzština
* 1978 – 1980 Univerzita Komenského Bratislava, Filozofická fakulta, postgraduálne štúdium PhDr. (doktor filozofie)
* 1990 – 1993 Univerzita Komenského Bratislava, Filozofická fakulta, španielčina.

## Znalosť jazykov
slovenčina, francúzština, španielčina, angličtina, rumunčina, ruština

## Ocenenia
* Rad Čestnej légie, Rytier, rok udelenia
* Cena mesta Kežmarok rok 2016

## Referencie


## Externé odkazy
* http://dev.osobnosti.sk/osobnost/viera-stupakova-461
* https://az-europe.eu/sk/44315-viera-stupakova-fini-dokazu-spojit-sily/n 
* http://www.kkreporter.sk/spravodajstvo/item/87-na-slavnostnom-mestskom-zastupitelstve-ocenia-vyznamne-osobnosti-mesta 
* https://www.mzv.sk/web/helsinki/o_nas/byvali_velvyslanci 

Kategória:Nositelia Radu čestnej légie
Kategória:Slovenskí diplomati
Kategória:Osobnosti z Kežmarku
Kategória:Veľvyslanci Slovenska vo Fínsku
Kategória:Absolventi Filozofickej fakulty Univerzity Komenského v Bratislave
Slnko v sieti 2017

**7. ročník odovzdávania cien [[Slnko v sieti (cena)|Slnko v sieti]]** sa uskutočnil 7. apríla 2017 v budove Starej tržnice v Bratislave. O nomináciách, respektíve držiteľoch cien za rok 2016 rozhodovali v dvojkolovom hlasovaní členovia Slovenskej filmovej a televíznej akadémie (SFTA).

V aktuálnom ročníku sa súťažilo v 16 štatutárnych kategóriách, mimo súťaž bola udelená divácka cena, a to o najpopulárnejší film, prípadne dokument. Hlasovanie v neštatutárnej kategórii bolo zahájené formou online ankety, ktorá trvala od 10. do 31. marca. Traja z vyžrebovaných účastníkov obdržali, okrem iného, dva lístky na slávnostný ceremoniál. 

Termíny ani dĺžku hlasovania v jednotlivých kolách SFTA nezverejnila. Posledný termín pre prihlásenie diel a ich tvorivých výkonov do súťaže vypršal 31. januára, konečné nominácie vyhlásili 7. marca. Všetky nominované počiny uviedli počas výročnej bilančnej prehliadky *Týždeň slovenského filmu*, ktorá sa konala v bratislavskom kine Lumière (bývalé Charlie centrum) v dňoch 3. až 9. apríla 2017. Deň pred jej zahájením odpremietali i retrospektívu z tvorby Rudolfa Urca, ktorý bol poctený cenou za celoživotné dielo.

## Ceremónia
; Moderátor(i)
* Bruno Ciberej 
* Marián Čekovský 
; Hudobný doprovod
* Polemic

; Uvádzači kategórií

## Kategórie
### Hlavné
; Filmy

 

; Tvorcovia

; Herci

### Špeciálne
; Cena pocty

; Cena divákov

## Nevybrané filmy
; Dlhometrážne
* *[[Anjel Pána 2]]* (r. J. Strach)
* *[[Rodinný film]]* (r. O. Omerzu)

; Dokumentárne
* *Okhwan na ceste za slobodou* (r. M. Mackovič)
* *Opustený vesmír* (r. P. Hledík)
* *Sloboda pod nákladom* (r. P. Barabáš)
* *Tatry, nový príbeh* (r. M. Romeo Dvořák)
* *Trabantom do posledného dychu* (r. D. Přibáň)
* *Zem, ktorá hľadá svoje nebo* (r. E. Praus)
* *Zlatá lýra (1966 – 1998)* (r. P. Hledík)
* *Život v oblakoch* (r. E. Baláž)

## Superlatívy

### Viacnásobní laureáti

 
; Filmy
;; 8 cien
* *[[Masaryk (film)|Masaryk]]*

;; 4 ceny
* *[[Učiteľka (film)|Učiteľka]]*

; Umelci
;; (—)

### Viacnásobní kandidáti

; Filmy
;; 13 nominácií
* *Učiteľka*

;; 12 nominácií
* *Masaryk*

;; 5 nominácií
* *[[Ja, Olga Hepnarová]]*

;; 4 nominácie
* *[[Stanko]]*

;; 3 nominácie
* *[[Červený kapitán]]*

;; 2 nominácie
* *[[Agáva]]*
* *[[Para nad riekou]]*
* *[[Richard Müller: Nespoznaný]]*

; Umelci
;; 2 nominácie
* Anita Hroššová
* Petr Kazda
* Julius Ševčík
* Katarína Štrbová Bieliková
* Tomáš Weinreb

## Poznámky


## Referencie
* 
* 
* 
* 
* 
* 
* 
* 
* 
* 
* 

## Externé odkazy

* Slnko v sieti 2017 (oficiálne stránky SFTA)
* Slnko v sieti 2017 (videozáznam RTVS)

7. ročník (2017)
Kategória:2017 na Slovensku
Podhradské skály

**Podhradské skály** je prírodná rezervácia ev. č. 1948 neďaleko obce Korolupy v okrese Znojmo v nadmorskej výške 350 - 447 metrov. Oblasť spravuje AOPK ČR.

## Ochrana
Predmetom ochrany sú kolmé skalné steny a strmé svahy nad ľavým brehom rieky Dyje, na ktorých sa nachádzajú významné rastlinné spoločenstvá.

## Referencie


## Pozri aj
* Zoznam chránených území v okrese Znojmo

## Externé odkazy
* Nariadenie Okresného úradu Znojmo o zriadení prírodnej rezervácie
* Stránka na BioLib.cz

## Zdroj

Kategória:Chránené územia v okrese Znojmo
Kategória:Územia európskeho významu v Česku
Kategória:Skalné útvary v Juhomoravskom kraji
Kategória:Korolupy
Kategória:Jevišovická pahorkatina
Gringo

**Gringo** (žen. rod: gringa) je výraz, ktorý v španielčine znamená:
*hovorovo: 
**cudzinec (najmä hovoriaci po anglicky) alebo osoba hovoriaca iným jazykom než po španielsky
**nezrozumiteľná reč
*v Bolívii, Čile, Kolumbii, na Kube, v Ekvádore, Salvádore, Hondurase, Nikarague, Paraguaji, Peru, Uruguaji a Venezuele: Američan z USA (v Uruguaji aj: Angličan alebo Rus) 
*v Bolívii, Hondurase, Nikarague a Peru aj: osoba, ktoré je blonďavá a je bielej pleti
V španielčine sa slovo gringo používa nielen ako podstatné meno, ale aj ako prídavné meno.

V brazílskej portugalčine výraz gringo [vyslov: grĩgu], ako podstatné meno prevzaté zo španielčiny, znamená všeobecne cudzinca, osobu nenarodenú v Brazílii (regionálne aj špecificky: cudzinca predávajúceho tovar).

Podľa slovenských slovníkov výraz gringo, ako podstatné meno prevzaté zo španielčiny, znamená v Latinskej Amerike bieleho (najmä anglosaského) cudzinca.

Anglické slovníky výraz gringo [vyslov: gringou], ako podstatné (zriedkavo aj prídavné) meno prevzaté zo španielčiny, vykladajú rôzne, napr.:
*pohŕdavé označenie Angličana či Angloameričana v španielsky hovoriacich krajinách Ameriky, resp. v širšom zmysle označenie osoby z niektorej anglicky hovoriacej krajiny v krajinách Latinskej Ameriky
*neformálne označenie (najmä americkej) osoby, ktorá nie je hispánskeho pôvodu alebo nie je z Latinskej Ameriky, v španielsky hovoriacich krajinách a kontextoch, najmä v Amerike
*(často pohŕdavé) označenie cudzinca (najmä Angličana alebo Američana) v Latinskej Amerike (v širšom zmysle aj v Španielsku), resp. v širšom ponímaní označenie osoby, ktorá nie je hispánskeho pôvodu

## Referencie


Kategória:Španielske výrazy
Majstrovstvá Slovenskej republiky žiakov v rapid šachu

**Majstrovstvá Slovenskej republiky žiakov v rapid šachu** je pravidelná súťaž žiakov základných a stredných škôl v rapid šachu. Do finálového turnaja sa kvalifikujú najlepší hráči z okresných a potom krajských kôl súťaže. Finálový turnaj sa hráva v prvej polovici decembra.

## Finálový turnaj
Finálový turnaj sa konal v týchto mestách:
* 2012 - Ružomberok - 22/02/2013 - ZŠ
* 2013 - Ružomberok - 09/12/2013 - ZŠ
* 2013 - Ružomberok - 06/06/2014 - SŠ
* 2014 - Ružomberok - 10/12/2014 - ZŠ
* 2014 - Martin - 11/12/2014 - SŠ
* 2015 - Humenné - 17/12/2015
* 2016 - Topoľčany - 15/12/2016
* 2017 - Topoľčany - 06/12/2017
* 2018 - Topoľčany - 18/12/2018

## Majstrovstvá Slovenska základných škôl - žiaci

## Majstrovstvá Slovenska základných škôl - žiačky

## Majstrovstvá Slovenska stredných škôl - študenti

## Majstrovstvá Slovenska stredných škôl - študenky

Kategória:Šach na Slovensku
Kategória:Majstrovstvá Slovenska
Dušková

**Dušková** je ženská podoba priezviska Duško, Duška alebo Dušek napr.:

* Anna Dušková (* 1999), česká krasokorčuliarka
* Josefína Dušková (1754 – 1824), česká operná speváčka
* Libuše Dušková (* 1930), česká jazykovedkyňa
* Ludmila Dušková (1932 – 2010), česká prekladateľka
* Marie Dušková (1903 – 1968), česká poetka

## Pozri aj
* Duško
* Duška
* Dušek
Soňa Smolová

JUDr. **Soňa Smolová** (* 5. september 1951, Bratislava) je slovenská sudkyňa, aktívna najmä v oblasti trestného práva.

## Profesionálna činnosť
* 19751976, justičná čakateľka Krajský súd v Bratislave
* 19761984, predsedníčka senátu Okresného súdu Bratislava – vidiek
* 19842000, sudkyňa Krajského súdu v Bratislave
* 20012010, predsedníčka Krajského súdu v Bratislave
* od 1. decembra 2010 prerušený výkon funkcie sudcu 
* externá členka pedagogického zboru, Justičná akadémia, Pezinok

## Vzdelanie
* 19671970 Stredná všeobecnovzdelávacia škola, Bratislava
* 19701975 Právnická fakulta Univerzita Komenského, Bratislava
* 1984rigorózna skúška, doktorát JUDr.
* 2004stáž na ministerstve spravodlivosti SR
* 20052007 stáž v Justičnej akadémii.

## Publikácie
* Smolová, S.: Sudca pre mládež. Trestnoprávna ochrana detí a mládeže. Materiály z medzinárodnej vedeckej konferencie Piešťany 2000

## Znalosť jazykov
slovenčina, francúzština, ruština

## Ocenenia
* Rad Čestnej légie, Rytier, rok udelenia 2012

## Referencie


## Externé odkazy
* http://www.rokovania.sk/File.aspx/Index/Mater-Dokum-64068.
* http://www.ja-sr.sk/node/3542
* http://www.ja-sr.sk/node/2068 
* https://obcan.justice.sk/infosud/-/infosud/reg-detail/sudca/sudca_82
* http://wwwold.justice.sk/dwn/h08/ziv/zivSmolova.pdf

Kategória:Nositelia Radu čestnej légie
Kategória:Slovenskí sudcovia
Kategória:Osobnosti z Bratislavy
ATN

**ATN** môže byť:
* technická norma, pozri ATN (technická norma)
* ICAO kód pre Air Transport International, pozri Air Transport International
Manhattanská deklarácia: Výzva kresťanského svedomia

**Manhattanská deklarácia: Výzva kresťanského svedomia** () je manifest zostavený 20. októbra 2009 predstaviteľmi kresťanských cirkví v USA a vyhlásený 20. novembra toho istého roku, ktorý sa stavia za posvätnosť ľudského života, manželstvo ako trvalý zväzok muža a ženy a slobodu vyznania a svedomia.

Deklaráciu podľa organizátorov podpísalo do februára 2010 približne 423 tisíc ľudí, vrátane asi 250 predstaviteľov katolíkov, pravoslávnych a protestantov. Autori sa v nej obracajú ku všetkým ľuďom dobrej vôle, ktorých vyzývajú k podpore. Deklarácia výslovne konštatuje, že nie je spojená so žiadnou politickou stranou či politickým hnutím.

## Tvorcovia a signatári
Autormi deklarácia sú evanjelikálny vodcovia Charles Colson, Robert P. George a Timothy George. Medzi náboženskými vodcami, ktorí ju podpísali, sú napr. Katolícki arcibiskupi Timothy Dolan, kardinál Rigali, Donald Wuerl, Charles Chaput, aktivisti Tony Perkins a James Dobson, prezident Národného zväzu evanjelikálov Leith Anderson a pravoslávny arcibiskup Jonáš.

Okrem náboženských vodcov podporili deklaráciu aj rozličné ďalšie osobnosti verejného života, medzi inými napr. Chuck Norris.

## Obsah deklarácie
Deklarácia vyzýva na podporu
* 1) posvätnosti ľudského života (obracia sa proti potratom, eutanázii atď.)
* 2) inštitúcie manželstva ako trvalého zväzku muža a ženy, ktorý tvorí základnú inštitúciu ľudskej spoločnosti (obracia sa proti rovnakopohlavním manželstvám a spolužitiu s mnohými partnermi)
* 3) náboženskej slobody, ktorá je ohrozená, že tým, ktorí obhajujú posvätnosť života a tradičné manželstvo, nie je dovolené slobodne prejavovať svoje presvedčenie, a ďalej poukazuje na možnosť občianskej neposlušnosti.

## Referencie

* 

## Externé odkazy
* Oficiálne stránky Manhattanskej deklarácie 
* Český preklad deklarácie  
* Správa o Manhattanskej deklarácii na stránkach Českej redakcie Rádia Vatikán  
* Správa KNA o Manhattanskej deklarácii  
* Manhattanská deklaracia - BISKUPI z USA BOJUJÚ proti antidiskriminačným zákonom

Kategória:Kresťanské kréda
Kategória:Pro-life hnutia
Vnútorné Hebridy

[náhľad|Vnútorné Hebridy (tmavomodrou) na mape [Škótsko|Škótska]]
náhľad|Fyzická mapa Hebríd
**Vnútorné Hebridy** (slovenský normovaný názov) (, ) je názov skupiny ostrovov, ležiacich v blízkosti západného pobrežia Škótska. Ležia juhovýchodne od Vonkajších Hebríd, spolu s ktorými tvoria rozsiahlejšie súostrovie - Hebridy. Od Vonkajších Hebríd ich oddeľuje Minčský prieliv.

Vnútorné Hebridy sú súčasťou dvoch správnych oblastí, väčšina ostrovov patrí do oblasti *[[Argyll a Bute]]*, kým ostrov Skye a niekoľko ostrovčekov patrí do oblasti *[[Highland Council Area|Higland]]*.

Vnútorné Hebridy pozostávajú z 35 obývaných ostrovov a niekoľko desiatok neobývaných (44 neobývaných má rozlohu väčšiu ako ). Hlavné ekonomické aktivity na ostrovoch sú popri cestovnom ruchu rybolov, pálenie whisky a chov oviec. Podnebie ostrovov je mierne oceánske.

Rozloha súostrovia je približne . Počet obyvateľov dosahuje len niečo pod 20-tisíc, v roku 2011 mali ostrovy 18 948 obyvateľov. Hustota zaľudnenia je tak 4,6 ľudí na km².

Ostrovy sú zároveň jednou z mála posledných oblastí, kde sa hovorí po škótskogaelsky.

## Desať najväčších ostrovov

## Fotogaléria

Eilean Donan Castle, Scotland - Jan 2011.jpg|Eilean Donan Castle
Kinloch Castle.jpg|Kinloch Castle
Sgurr alasdair.jpg|Squrr Alasdair
Ellenabeich - geograph.org.uk - 95384.jpg|Ostrovy Seil a Easdale
Scotland-Staffa-Fingals-Cave-1900.jpg|Vstup do Fingal's Cave
Laphroaig Distillery.jpg|Pálenica Laphroaig


## Referencie

## Iné projekty

## Zdroj
*


Kategória:Súostrovia Atlantického oceánu
Dwight Worker

**Dwight Worker** je Američan, ktorý utiekol z väzenia Palacio de Lecumberri v Mexiko City v Mexiku.

## Útek z väzenia
Dwighta Workera uväznili dňa 8. decembra 1973. Podarilo sa mu utiecť o dva roky neskôr, dňa 17. decembra 1975. K úteku mu pomohlo to, že sa prezliekol za ženu. Za trest uväznili pätnásť väzenských dozorcov.

K úteku mu pomáhala aj jeho manželka Barbara (za slobodna Chilcoate), ktorá ho stretla po prvýkrát vo väzení, keď za ním prišla na návštevu so svojim kamarátom. Vydala sa za neho dňa 17. decembra 1975 dve hodiny pred útekom.

Dwight Worker sa stal druhým väzňom, ktorému sa podarilo utiecť z väzenia Palacio de Lecumberri v Mexiko City v Mexiku. Prvým, ktorému sa to podarilo, bol Pancho Villa.

V roku 1977 napísali manželia Dwight a Barbara Worker knihu o úteku z väzenia *Escape* (ISBN 0-913374-76-8).

## Referencie


## Externé odkazy
* Ottawa Citizen. 16. 2. 1980

Kategória:Zločinci USA